钦定古今图书集成/明伦汇编/氏族典/第377卷 > 《凌迪知万姓统谱》 > 孔融
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔融

按《后汉书孔融传》，“融字文举，鲁国人，孔子二十世孙。
七世祖霸，为元帝师，位至侍中。父佃，太山都尉。融幼
有异才，年十六显名，辟司徒杨赐府，举高第，为侍御
史。后迁虎贲中郎将，出为北海相。献帝征为将作大
匠，迁少府，拜太中大夫。性宽容，少忌好士，宾客日盈
其门。常叹曰：‘坐上客常满，樽中酒不空，吾无忧矣’。后”
曹操令路粹枉状奏融，下狱弃市。